題蘭亭帖
作者：趙彥衛
朝代：宋

paragraphs: 生涯寄簞瓢，嗜古成傳癖。
胸蟠萬卷書，禊帖究所出。
三百七十五，異論溢編帙。
更相自戈矛，又類相形色。
我昔識諸老，高論聆侍側。
玉筆貴藏鋒，真贋拚金錫。
精神苟不具，徒爾致研席。
搜訪諸賢語，編類置丈室。
使我心豁然，登山如得屐。
妄意於斯文，庶可益涓滴。
作詩謝來貺，持寄俟他日。